ועדת הכנסת, כנסת 15, פרוטוקול מספר 180, 2001-03-26 15:30

יוסי כץ: רבותי, אנחנו פותחים בישיבה.

יוסי כץ: אנחנו מתחילים מהסעיף שנוגע להמלצה למינוי סגנים ליושב ראש הכנסת.

יוסי כץ: אני רוצה לקרוא את הודעתו של חבר הכנסת דן מרידור, בשם סיעת המרכז.

יוסי כץ: הוא מבקש להביא לכך שחברת הכנסת נחמה רונן תמונה לתפקיד סגן יושב ראש הכנסת במקום חברת הכנסת דליה רבין-פילוסוף, שמונתה לתפקיד סגן שר הביטחון.

ארבל אסטרחן: היא כבר מונתה?

יוסי כץ: כן.

יוסי כץ: ניתנה הודעה לגבי כל סגני השרים.

יוסי כץ: אין בעיה עם זה ואני מעלה את זה להצבעה.

יוסי כץ: בעד – רוב נגד – אין נמנעים – אין

יוסי כץ: אושר.

יוסי כץ: סיעת ישראל אחת מבקשת למנות את חבר הכנסת נואף מסאלחה ואת חברת הכנסת סופה לנדבר לתפקיד סגני יושב ראש הכנסת מטעמה של סיעת ישראל אחת, כאשר לפי הסיכום עם הליכוד, חבר הכנסת נואף מסאלחה מחליף את השר דהיום ראובן ריבלין וחברת הכנסת סופה לנדבר מתווספת לרשימת סגני יושב ראש הכנסת.

יוסי כץ: הדבר מותנה בכך כי אחד מחברי הכנסת שעל חשבון מכסת ישראל אחת מסיעת יהדות התורה, לא יובא אחר במקומו.

יוסי כץ: מי בעד?

יוסי כץ: הצבעה בעד – רוב נגד – אין נמנעים – אין

יוסי כץ: אני אעלה למליאה ואעביר את ההמלצה של ועדת הכנסת.

יוסי כץ: פניית יושב ראש סיעת המרכז, חבר הכנסת רוני מילוא, בדבר הרכב סיעת המרכז.

יוסי כץ: סיעת המרכז מודיעה לי על שינוי בהרכב הסיעה – לאחר התפטרותם של חברי הכנסת אורי סביר ואמנון ליפקין-שחק, נכנסו לכנסת ברשימת סיעת המרכז חברי הכנסת נחמה רונן ודוד מגן, והודיעו על הצטרפותם לסיעת המרכז המונה היום חמישה חברים.

יוסי כץ: אנחנו צריכים לאשר זאת בהתאם לתקנון הכנסת.

יוסי כץ: מי בעד אישור השינוי בהרכב הסיעתי?

יוסי כץ: הצבעה בעד – רוב נגד – אין נמנעים – אין

יוסי כץ: ההרכב הסיעתי אושר.

יוסי כץ: אני מברך את סגן היושב ראש החדש-ישן, חבר הכנסת נואף מסאלחה.

יוסי כץ: 3.

יוסי כץ: פניית חבר הכנסת יוסי פריצקי בדבר הכרת הוותק הממשלתי של העוזרים הפרלמנטרים.

אבי לוי: אני מבקש להוסיף שמדובר גם על סגן שר.

יוסי כץ: כמובן גם סגן שר.

יוסי כץ: אנחנו עוברים להצבעה.

יוסי כץ: הצבעה בעד – רוב נגד – אין נמנעים – אין

יוסי כץ: אושר.

אפי אושעיה: אדוני היושב ראש, הודיע לי יושב ראש הקואליציה הבוקר שעל פי הסיכום, חבר הכנסת טיבי יהיה סגן יושב ראש הכנסת על פי הסכמה.

אפי אושעיה: כך נאמר.

אפי אושעיה: הודיע לי את ההודעה הזאת חבר הכנסת זאב בוים ורובי ריבלין הודיע את זה בשם הסיכומים הללו.

יוסי כץ: אני בעד זה, אבל לי אמרו שצריך לתקן את ההחלטה כי יש עניין של משכורות.

אחמד טיבי: אני מקבל את העובדה שזה יהיה בלי משכורת.

יוסי כץ: אבל אני לא יודע אם זה אפשרי לפי המצב היום או שצריך לתקן.

יוסי כץ: אני מבטיח לך שאני לא אעכב את זה ואני אביא את זה לדיון בישיבת כנסת שתכונס מחר בבוקר לכל המאוחר.

אחמד טיבי: אני נוסע לחו"ל מחר בבוקר.

אפי אושעיה: על פי הבקשה של חבר הכנסת טיבי, הוא הודיע מראש שהוא מוותר על כל שכר.

אפי אושעיה: על פי החוק הוא לא יכול לוותר על שכרו כי שכרו נגזר מתוקף החוק וחבר הכנסת טיבי אומר, שגם אם החוק ימנע ממנו, הוא מוותר על שכרו בכל דרך שתיקבע.

יוסי כץ: אני יושב ראש אחראי ואני צריך לבדוק את זה.

אחמד טיבי: מחר בבוקר אני טס לחו"ל.

יוסי כץ: אני מבטיח לך שנדון בך בהיעדרך, לא זאת הבעיה.

יוסי כץ: אם יסתבר לי שהכל בסדר, אני אשתדל להביא את זה לדיון.

אפי אושעיה: היות והכנסת עובדת 24 שעות ברציפות, האם אדוני מוכן לבדוק שזה יעלה הלילה ולא מחר בבוקר?

יוסי כץ: כן, כמו שעשיתי עם חברת הכנסת סופה לנדבר.

אפי אושעיה: תודה לך.

אפי אושעיה: 4.

אפי אושעיה: בקשת יושב ראש ועדת הכספים למיזוג הצעות חוק ההסדרים במשק המדינה (היטלים וארנונה)

יוסי כץ: במכתב של חבר הכנסת ישראל כץ נכתב כי ועדת הכספים החליטה, מכוח סעיף 122ב לתקנון הכנסת, לבקש אישור ועדת הכנסת לדון בשתי הצעות החוק הבאות במשולב ולהביאן כהצעת חוק אחת לקריאה שניה ושלישית: הצעת חוק ההסדרים במשק המדינה (היטלים וארנונה), תיקון מס' 17, הצעת חוק ממשלתית והצעת חוק ההסדרים במשק המדינה (היטלים וארנונה) (תיקון – הארכת מועדים), של חבר הכנסת משה גפני וקבוצת ח"כים, שלמיטב זכרוני עברה ביום רביעי בדיון טרומי.

יוסי כץ: המטרה היא לאחד דיון טרומי עם קריאה ראשונה ולהפוך אותם לקריאה שניה ושלישית בהתאם לתקנון.

יוסי כץ: יש מתנגדים?

יוסי כץ: אנחנו עוברים להצבעה.

יוסי כץ: הצבעה בעד – רוב נגד – אין נמנעים – אין

יוסי כץ: המיזוג אושר.

אנה שניידר: הצעת החוק כבר אושרה בוועדת הכספים לקריאה שניה ושלישית.

אנה שניידר: יכול להיות שנצטרך פטור מחובת הנחה והייתי מציעה שכבר יינתן פטור.

נעמי חזן: סליחה, הערה לסדר.

נעמי חזן: אני מבקשת להודיע לחברי הכנסת על ישיבות ועדה שלא מן המניין לא רק בדואר אלקטרוני כי אי אפשר לשבת כל היום מול המחשב.

יוסי כץ: מקובל עליי.

יוסי כץ: תודה רבה על ההערה.

יוסי כץ: 5.

יוסי כץ: שחרור הצעות חוק מחובת הנחה לקריאה שניה ושלישית

אנה שניידר: יש עוד שתי הצעות חוק שאושרו גם כן לקריאה שניה ושלישית: הצעת חוק ההסדרים במשק המדינה (תיקוני חקיקה)(תיקון מס' 8), התשס"א-2001 והצעת חוק מס הכנסה (פטור ממס על הכנסה מהשכרת דירת מגורים)(הוראת שעה)(תיקון מס' 8), התשס"א-2001.

אנה שניידר: כולן קשורות בתקציב.

היור יוסי כץ: היות ומדובר בפטור ובהקלות ודאי שאנחנו בעד.

היור יוסי כץ: מי בעד פטור מחובת הנחה לשלוש הצעות החוק כפי שנקראו כאן?

היור יוסי כץ: הצבעה בעד – רוב נגד – אין נמנעים – אין

יוסי כץ: אושר פה אחד.

יוסי כץ: תודה רבה לכם, הישיבה נעולה.